cyanic-selkie/wikianc huggingface dataset:
রুদ্রনীল ঘোষ
ওয়ার্কশপ প্রোডাকশন প্রাইভেট লিমিটেড
২০১১ সালের ৩০ মে, রুদ্রনীল তার সহকর্মী "'পরমব্রত চট্টোপাধ্যায়"' এর সাথে প্রযোজনার উদ্দেশ্যে যৌথভাবে "'ওয়ার্কশপ"' নামের একটি প্রযোজনা সংগঠন প্রতিষ্ঠা করেন। এই প্রতিষ্ঠানটি স্থাপনে সহযোগিতা করেন সম্বন্ধ গ্রুপের দিপক সাহা
রাজনৈতিক জীবন
২০২১ সালের বিধানসভা নির্বাচনের আগে চাটার্ড প্লেনে করে দিল্লি গিয়ে অমিত শাহর কাছে তৃণমূল ছেড়ে বিজেপিতে যোগদান করেন। বিধানসভা নির্বাচনে ভবানীপুর আসনে বিজেপির প্রার্থী করা হলেও তিনি ২৯ হাজার ভোটের ব্যবধানে তৃণমূলের শোভনদেব চট্টোপাধ্যায়ের নিকট ভবানীপুর আসনে হেরেছেন।
বহিঃসংযোগ
! colspan="3" style="background: #DAA520;" | BFJA Awards
যৎসামান্য প্রতিসজ্ঞা প্রভাব
যৎসামান্য প্রতিসজ্ঞা প্রভাব বা দ্য মিনিমাল কাউন্টারইনটুইটিভ এফেক্ট ধারণাটি দেন চেতনাগত নৃতত্ত্ববিদ (Cognitive anthropologist) প্যাসকেল বয়ার। তার কথা অনুসারে মিনিমালি কাউন্টারইন্টুইটিভ কনসেপ্ট বা যৎসামান্য প্রতিসজ্ঞা ধারণা (MCI) বলতে সেই সব ধারণাকে বোঝায় যেগুলো আমাদের মাঝে থাকা খুব কম পরিমাণ সত্তাতাত্ত্বিক প্রত্যাশাকে (ontological expectation) লঙ্ঘণ করে। এখানে সত্তাতাত্ত্বিক প্রত্যাশা বলতে বোঝানো হচ্ছে আমাদের বাস্তবতা, বিভিন্ন বিষয়ের অস্তিত্ব, জগতের অস্তিত্ব ইত্যাদি নিয়ে আমাদের সজ্ঞা (intuition), সাধারণ অনুভূতি (common sense) অনুসারে যেসব ধারণা জন্মে। কোন ধারণা বা প্রস্তাবে যদি আমাদের সাধারণ অনুভূতি বা সজ্ঞা থেকে প্রাপ্ত বাস্তব জগত ও বিষয়ের সত্তা ও অস্তিত্ব সম্পর্কে ধারণার যৎসামান্য পরিমাণে লঙ্ঘণ ঘটে তবে তা হচ্ছে যৎসামান্য প্রতিসজ্ঞা ধারণা। এখানে প্রতিসজ্ঞা ধারণা (counterintuitive concept) দ্বারা এমন ধারণাকে বোঝায় যেগুলোকে আমাদের সজ্ঞা (intuition), সাধারণ অনুভূতি (common sense) দ্বারা ভুল বলে মনে হয়। প্যাসকেল বয়ার বলেন, বিভিন্ন সত্তাতাত্ত্বিক (ontological) প্রশ্নের বেলায়, যেমন আমাদের এই জগৎ কীভাবে গঠিত হল, জগৎ ও বাস্তবের অস্তিত্বের কারণ কী - এই সব প্রশ্নে মানুষের সাধারণ সজ্ঞা, সাধারণ অনুভূতির বাইরে যদি যৎসামান্য প্রতিসজ্ঞা ধারণা কাজ করে তাহলে তা মানুষের বেশি মনে থাকে। অর্থাৎ জগৎ সম্পর্কিত সত্তাতাত্ত্বিক প্রশ্নগুলোর ক্ষেত্রে যদি খুব কম পরিমাণের জন্য মানুষের সেটাকে নিজের সজ্ঞা ও সাধারণ অনুভূতি অনুসারে ভুল বলে মনে হয়, তাহলে তা তার অন্যান্য বিষয়গুলোর চেয়ে বেশি মনে থাকে। যেসব প্রাত্যহিক ধারণা সবসময় মানুষের সজ্ঞা বা বোধগম্যের মধ্যে পড়ে, অথবা যেসব ধারণা একেবারেই মানুষের অন্তর্নিহিত প্রত্যাশাকে লঙ্ঘণ করে বা সজ্ঞা ও সাধারণ অনুভূতির বিরুদ্ধে চলে যায়, মানুষ সেগুলোর থেকে এই যৎসামান্য প্রতিসজ্ঞা ধারণা আলাদা। প্যাসকেল বয়ারের মতে, সেই সব ধারণাগুলো মানুষের ক্ষেত্রে বেশি স্মরণীয় হয় না, বা মনে দাগ কাটে না, যেমনটা যৎসামান্য প্রতিসজ্ঞা ধারণার ক্ষেত্রে ঘটে। আর প্যাসকেল এরই নাম দেন "যৎসামান্য প্রতিসজ্ঞা প্রভাব" (the minimal counteriintuitive effect)। প্যাসকেল বয়ার বলেন, যৎসামান্য প্রতিসজ্ঞা ধারণা (MCI) অন্যান্য বোধগম্য (intuitive) এবং সর্বোচ্চ প্রতিসজ্ঞা ধারণা (MXCI) এর চেয়ে বেশি স্মরণীয় হয়। বয়ারের এই অনুকল্পটি অনেকগুলো মনোবিজ্ঞানগত গবেষণার দ্বারা সমর্থিত হয়। উপল এর নাম দেন, "মিনিমাল কাউন্টারইনটুইটিভনেস এফেক্ট" বা এমসিআই এফেক্ট।
বয়ার নিজে নির্দিষ্টভাবে প্রত্যাশা ও লঙ্ঘনের সংখ্যা ঠিক করে দেন নি যা সর্বোচ্চ প্রতিসজ্ঞার একটি ধারণা দান করবে। এক্ষেত্রে বয়ার সহ অন্যদের যারা এগুলো নিয়ে প্রাথমিক এমপিরিকাল গবেষণাগুলো করেছিলেন তারা সর্বোচ্চ প্রতিসজ্ঞার ধারণা নিয়ে গবেষণা করেন নি। এই গবেষণাগুলোতে একটি মাত্র প্রত্যাশার লঙ্ঘনের ধারণাকেই ব্যবহার করেছিল (যেগুলোকে MCI ধারণা (যৎসামান্য প্রতিসজ্ঞা ধারণা) নাম দেয়া হয়)। আট্রান প্রথম MXCI ধারণার (সর্বোচ্চ প্রতিসজ্ঞা ধারণা) সম্পর্কিত স্মৃতি নিয়ে গবেষণা করেন এবং এখানে ২টি প্রত্যাশা লঙ্ঘনকে সর্বোচ্চ প্রতিসজ্ঞা ধরা হয়। আই-৭৫ কগনিশন (I-75 Cognition) এবং কালচার গ্রুপ (Culture Group)   এর গবেষণাতেও দুটো প্রত্যাশা লঙ্ঘনকে ম্যাক্সিমালি কাউন্টারইনটুইটিভ বা সর্বোচ্চ প্রতিসজ্ঞা ধরা হয়। ব্যারেট দেখান একটি বা দুটি সত্তাতাত্ত্বিক  প্রত্যাশার লঙ্ঘনকে MCI বা যৎসামান্য প্রতিসজ্ঞা বলা উচিত আর তিন বা ততোধিক প্রত্যাশার লঙ্ঘনের ক্ষেত্রে তাকে MXCI বা সর্বোচ্চ প্রতিসজ্ঞা বলা উচিত। MCI নিয়ে হওয়া পরবর্তী গবেষণাগুলোতে এই পুনর্বিবেচিত নিয়মই অনুসরণ করা হয়।
উপল চেতনাগতভাবে যৎসামান্য প্রতিসজ্ঞাকে দুটো ভাগে ভাগ করেছেন। একটি হল যৎসামান্য প্রতিসজ্ঞার কনটেক্সট বেজড বা প্রসঙ্গ ভিত্তিক মডেল, আর একটি হল যৎসামান্য প্রতিসজ্ঞার কনটেন্ট বেজড ভিউ বা বিষয়বস্তু ভিত্তিক দৃষ্টিভঙ্গি। প্রসঙ্গভিত্তিক মডেলে কোন ধারণার প্রতিসজ্ঞা বা কাউন্টারইনটুইটিভ হবার ক্ষেত্রে প্রসঙ্গ দ্বারা পালিত ভূমিকার প্রতি জোড় দেয়া হয়, অন্যদিকে বিষয়বস্তু-ভিত্তিক দৃষ্টিভঙ্গিতে প্রসঙ্গের ভূমিকাকে অগ্রাহ্য করা হয়।
বোতলের পুনর্ব্যবহার
পুনর্ব্যবহারযোগ্য বোতল বলতে এমন ধরনের বোতলকে বোঝায় যা পুনরায় ব্যবহার করা যেতে পারে। কাজটি মূল বোতলজাতকারী কিংবা সর্বশেষ ব্যবহারকারী গ্রাহকদের দ্বারা করা হতে পারে। পরিবেশগত এবং স্বাস্থ্য সুরক্ষা — উভয় কারণেই ভোক্তাদের কাছে পুনর্ব্যবহারযোগ্য বোতলের জনপ্রিয়তা বৃদ্ধি পেয়েছে। পুনরায় ব্যবহারযোগ্য বোতলগুলি পুনরায় ব্যবহারযোগ্য মোড়কজাতকরণের একটি উদাহরণ।
জংলি ঝুমকো
জংলি ঝুমকো হল ঝোপ-ঝাড় ও বনে জঙ্গলে বেড়ে ওঠা এক ধরনের লতা জাতীয় ফুল গাছ বিশেষ। এটি আরোহী লতা। আকর্ষীর মাধ্যমে কোনো ধারককে আঁকড়ে ধরে বেয়ে ওঠে। এ লতার বৈজ্ঞানিক নাম Passiflora foetida এবং ইংরেজি নাম Wild Passion Flower। এটি Passifloraceae পরিবারের অন্তর্ভুক্ত।
আবাসস্থল
বাংলাদেশ, মিয়ানমার, শ্রীলঙ্কা, চীন, মাদাগাস্কার ও উত্তর অস্ট্রেলিয়ায় এ লতার বিস্তৃতি রয়েছে। তবে অনুমান করা হয়, এর আদি আবাস দক্ষিণ আমেরিকা, যা পরবর্তীকালে উষ্ণমণ্ডলীয় এলাকায় ছড়িয়ে পড়েছে।
ফুল
জংলি ঝুমকো প্রজাতিটির ফুলের রং দুই ধরনের হয়। সাদা ও বেগুনি। তবে সাদা রঙা ফুল সহজে দেখা যায় না। বেগুনি রংটিই বেশি দেখা যায়। এ ফুল সুগন্ধি নয়, তবে দেখতে আকর্ষণীয়। বৃতি পাঁচটি, দল পাঁচটি এবং বৃতি নল থেকে কিছুটা খাটো। ফুল ফোটার সময় মে থেকে ডিসেম্বর পর্যন্ত।
পাতা
পাতা একান্তর ও দুই খাঁজ বিশিষ্ট।
বোতলের পুনর্ব্যবহার
ইতিহাস
তখন ফেরতযোগ্য বোতলও ব্যবহৃত হতো, যেখানে একজন খুচরা বিক্রেতা প্রায়শই খালি বোতল সংগ্রহ করতো বা গ্রাহকদের ফেরত দেওয়া খালি বোতলগুলি গ্রহণ করতো। বোতলগুলি পুনর্ব্যবহারযোগ্য কেস বা ক্রেটে করে সংরক্ষণ ও মূল বোতলজাতকারীর কাছে ফেরত দেওয়া হতো। কাচের দুধের বোতলগুলি দুধের ক্রেটে পরিবহন করা হতো এবং একজন দুধওয়ালা তা তুলে নিতো। বোতলজাতকারী প্রতিষ্ঠানে বোতলগুলির কোনরূপ ক্ষতি পরীক্ষা করে, পরিষ্কার ও জীবাণুমুক্ত করা হতো এবং পুনরায় বোতলজাতকরণে ব্যবহার করা হতো।
জংলি ঝুমকো
ফল
ফল বহুবীজী। ফল পাকলে কমলা লাল বর্ণ ধারণ করে। পাকা ফল খাওয়া যায়। স্বাদে মিষ্টি ও রসাল। কিন্তু কাঁচা ফল বিষাক্ত। তাই ভক্ষণযোগ্য নয়।
ব্যবহার
পৃথিবীর বিভিন্ন দেশে বেড়া দিতে এবং বাড়ির চারপাশের উন্মুক্ত স্থান ঢাকার জন্য এ লতা লাগানো হয়।
বোতলের পুনর্ব্যবহার
ইতিহাস
বিংশ শতাব্দীর দ্বিতীয়ার্ধের শুরুতে, অনেক বোতল একক ব্যবহারের জন্য ডিজাইন করা হয়েছিল, উদ্দেশ্য ছিলো সংগ্রহের খরচ দূর করা। যার ফলে পাতলা কাচের বোতল, কম ব্যয়বহুল প্লাস্টিকের বোতল এবং অ্যালুমিনিয়ামনির্মিত পানীয়ের পাত্রের ব্যবহার শুরু হয়৷
জংলি ঝুমকো
বংশবিস্তার
বীজ দ্বারা বংশবৃদ্ধি ঘটে। পানি জমে থাকে না এ রকম রোদ-ছায়াময় জায়গায় এ লতা ভালো জন্মে।
বোতলের পুনর্ব্যবহার
ইতিহাস
সুইডেনে ১৮৮৪ সাল থেকে একটি আদর্শ কাচের বোতল পুনর্ব্যবহারযোগ্য ব্যবস্থা রয়েছে। একক-ব্যবহারের পাত্রের মাধ্যমে বর্ধিত বর্জ্যের প্রতিক্রিয়ায়, ১৯৭০ এর দশক থেকে অনেক উন্নত দেশে (কখনও প্রাদেশিক এবং কখনো পৌর সরকার দ্বারা) কন্টেইনার জমাদান আইন গৃহীত হয়েছে। এই আইনে বাধ্যতামূলক করা হয় যে খুচরা বিক্রেতাদের অবশ্যই নির্দিষ্ট ধরণের পাত্র বা নির্দিষ্ট পণ্যের জন্য একটি আমানত ধার্য করতে হবে; খুচরা বিক্রেতাদের তখন রিসাইক্লিংয়ের জন্য খালি বোতল বা ক্যান গ্রহণ করতে হবে এবং এ আমানত ফেরত দিতে হবে। একটি সরকারী তহবিল একজন খুচরা বিক্রেতার কাছ থেকে কন্টেইনার কিনে অন্যকে ফেরত দেওয়ার কারণে সৃষ্ট ভারসাম্যহীনতার মধ্যস্থতা করে এবং ফেরতবিহীন পাত্র থেকে প্রাপ্য লাভও ধরে রাখে। এই প্রক্রিয়া স্বয়ংক্রিয় করার জন্য প্রায়ই রিভার্স ভেন্ডিং মেশিন ব্যবহার করা হয়. মেশিনগুলি ক্যান ও বোতলের বার কোড স্ক্যান করে আমানত প্রদানের তথ্য যাচাই করে, ঘনীভূত সংরক্ষণের জন্য কনটেইনার টুকরো টুকরো করে বা গুঁড়ো করে এবং নগদ বা ভাউচার বিতরণ করে যা স্টোরের চেকআউট রেজিস্টারে খালাস করা যেতে পারে।
পরিবেশগত পরিণতি
কনটেইনারের পুনর্ব্যবহারকে প্রায়শই অধিক টেকসই মোড়কজাতকরণের দিকে একটি অগ্রবর্তী পদক্ষেপ বলে মনে করা হয়। পুনর্ব্যবহার "বর্জ্য স্তরবিন্যাস"-এর উপরের দিকের একটি ধাপ। একটি কনটেইনার একাধিকবার ব্যবহার করা হলে, ব্যবহারের প্রতি চক্রে প্রয়োজনীয় মোট উপাদানের পরিমাণ হ্রাস পায়।
ফেরতযোগ্য বনাম অ-ফেরতযোগ্য পদ্ধতির পরিবেশগত তুলনার সাথে অনেক সম্ভাব্য কারণ জড়িত। গবেষকরা বৈচিত্র্যপূর্ণ বিবেচনার ভারসাম্য রক্ষায় প্রায়শই জীবনচক্র বিশ্লেষণ পদ্ধতি ব্যবহার করেন। কিছু কিছু তুলনামূলক বিশ্লেষণে কোন একক বিজয়ী পাওয়া যায় না বরং একটি জটিল বিষয়ের বাস্তবসম্মত দৃষ্টিভঙ্গি ফুটে ওঠে।
বোতল পুনঃব্যবহারের পক্ষে যুক্তি, বা অন্য পণ্যে তাদের পুনর্ব্যবহার, অধিক বাস্তবসম্মত। অনুমান করা হয়, শুধু মার্কিন যুক্তরাষ্ট্রে, গ্রাহকরা প্রতি সেকেন্ডে ১,৫০০ প্লাস্টিকের জলের বোতল ব্যবহার করে। কিন্তু পিইটি প্লাস্টিক অর্থাৎ ডিসপোজেবল প্লাস্টিক বোটলে ব্যবহৃত প্লাস্টিকের মাত্র ২৩% পুনর্ব্যবহৃত হয়। এইভাবে, প্রতি বছর প্রায় ৩৮ বিলিয়ন জলের বোতল ফেলে দেওয়া হয়, যা প্রায় ১ বিলিয়ন ডলার মূল্যের প্লাস্টিকের সমান। একজন সাধারণ মার্কিন ব্যক্তি প্রতি বছরে ডিসপোজেবল, একক-ব্যবহারের প্লাস্টিকের জলের বোতলের জন্য ২৪২ ডলার খরচ করে। ডিসপোজেবল প্লাস্টিকের জলের বোতলের সাথে সম্পর্কিত পরিবেশগত প্রভাব এবং খরচ বোতলগুলি পুনরায় ব্যবহারের পক্ষে একটি শক্তিশালী যুক্তি।
পরিবারে পুনর্ব্যবহারের উদ্দেশ্যে উৎপাদিত বোতল
পানি, কফি, সালাদ ড্রেসিং, স্যুপ, শিশু ফর্মুলা এবং অন্যান্য পানীয়ের জন্য পুনরায় ব্যবহারযোগ্য পানীয় বোতল সাম্প্রতিক বছরগুলিতে ভোক্তাদের কাছে জনপ্রিয়তা অর্জন করেছে। এর কারণ একক-ব্যবহারের প্লাস্টিকের বোতলগুলির সাথে সম্পর্কিত খরচ এবং পরিবেশগত সমস্যা। পুনর্ব্যবহারযোগ্য পানীয় বোতল তৈরিতে ব্যবহৃত উপকরণের মধ্যে রয়েছে কাচ, অ্যালুমিনিয়াম, মরিচারোধী স্টিল ও প্লাস্টিক। পুনর্ব্যবহারযোগ্য বোতলের মধ্যে একক ও দ্বৈত তাপরোধী দেয়ালযুক্ত বোতল উভয়ই অন্তর্ভুক্ত। কিছু শিশুদের বোতলের সাথে অভ্যন্তরীণ ব্যাগ থাকে যা প্রতিবার ব্যবহারের পর প্রতিস্থাপন করা যায়।
বেলিজের ইতিহাস
বেলিজের ইতিহাস হাজারো বছরের পুরনো। ১৫০০ থেকে ১২০০ খ্রিস্টপূর্বাব্দে এখানে মায়া সভ্যতার বিকাশ ঘটে। ১০০০ খ্রিস্টাব্দ পর্যন্ত এখানে মায়া সভ্যতা ব্যাপক উন্নতি করে। কাহাল পেখ, কারাকোল, লামানাই, লুবানতুন, আলতুন হা, হুনানতুনিখ সহ বিভিন্ন জায়গায় মায়া সভ্যতার ধ্বংসাবশেষ পাওয়া গেছে। ষোড়শ শতকে স্পেনীয় আধিপত্যবাদীরা (কনকুইস্তাদর) এখানে প্রবেশ করে, কিন্তু ঔপনিবেশিক শাসন প্রতিষ্ঠায় ব্যর্থ হয়। ব্রিটিশ জলদস্যুরা সপ্তদশ শতাব্দীর প্রথম ভাগে কখনো কখনো বেলিজ পরিদর্শন করেছে। ১৭১৬ সালে ব্রিটিশরা প্রথম এখানে বসতি স্থাপন করে। অষ্টাদশ শতাব্দীতে বেলিজে ব্রিটিশ ও স্পেনের মধ্যে প্রায়ই সংঘাত সৃষ্টি হতো; আবার আফ্রিকান ক্রীতদাসরা এখানে ব্রিটিশ কৃষি ব্যবসায়ীদের জমিতে কাজ করার উদ্দেশ্যে আগমন করে। ১৮৬২ সালে এর নাম হয় "ব্রিটিশ হন্ডুরাস উপনিবেশ।"১৮৭১ সালে উপনিবেশটি মহারানির শাসনের অধীন হয়। অতঃপর প্রতিনিধিত্বমূলক সরকারব্যবস্থা সৃষ্টিতে বেশ কিছু পদক্ষেপ নেওয়া হয়। ১৯৬৪ সালে ব্রিটিশ সরকার একে একটি "আধা-সরকার"ব্যবস্থা প্রবর্তনের অনুমতি দেয়। ১৯৭৩ সালের জুনে ব্রিটিশ হন্ডুরাসের নাম পাল্টিয়ে "বেলিজ" করা হয়। ১৯৮১ সালের  ২১শে সেপ্টেম্বর দেশটি পূর্ণ স্বাধীনতা লাভ করে।
মায়া সভ্যতা
ইয়ুকাতান উপদ্বীপের নিম্নভূমি ও দক্ষিণের উঁচুভূমিতে ত্রিশ লক্ষ বছর আগে মায়া সভ্যতার উৎপত্তি হয়। এ এলাকাটি বর্তমানে দক্ষিণপূর্ব মেক্সিকো, গুয়াতেমালা, পশ্চিম হন্ডুরাস ও বেলিজের অংশ। পাঁচশ বছর ধরে  এ অঞ্চলগুলোতে ইউরোপীয়রা আধিপত্য বিস্তার করলেও মায়া সংস্কৃতির প্রভাব এখনো সম্পূর্ণ দূরীভূত হয়নি। ২,৫০০ খ্রিস্টপূর্বাব্দে খাদ্য অন্বেষণকারী জাতিগুলো কৃষিকাজ ও শস্য উৎপাদনের মাধ্যমে জীবিকা নির্বাহ শুরু করে। ২৫০০ খ্রিস্টপূর্ব থেকে ২৫০ খ্রিস্টাব্দে মায়া সভ্যতার মৌলিক প্রতিষ্ঠানগুলোর ভিত্তি গড়ে ওঠে। ২৫০ খ্রিস্টাব্দে মায়া সভ্যতার ধ্রুপদি যুগের সূচনা ঘটে। এসময় তারা উন্নতির চরম শিখরে পৌঁছায়।
বেলিজীয় মায়া সভ্যতার উত্তর ও দক্ষিণাঞ্চলের ইতিহাসের অনেকটা জায়গাজুড়ে রয়েছে কারাকোল। মায়া অভিজাতদের ভাষা চোলতিয়ানে লেখা অনেক শিলালিপি সেখানে পাওয়া গেছে। উত্তরে লামানাইয়ে ইয়ুকেতান ছিল ব্যবহার্য ভাষা।
কৃষকরা সেচভিত্তিক কৃষিব্যবস্থা, "জ্বালাও ও পোড়াও" (Slash and Burn) সহ নানা পদ্ধতি অবলম্বন করে কৃষিকাজ করতেন। তাদের উৎপাদিত খাদ্য ছিল মায়া সভ্যতার কারিগর, যোদ্ধা ও পুরোহিতদের বেঁচে থাকার অন্যতম অবলম্বন। মায়া সভ্যতায় পুরোহিতরা জটিল গাণিতিক পদ্ধতিতে সময়গণনার এক অনন্য কৌশল আবিষ্কার করেন।
মায়ানরা মৃৎশিল্প ও নির্মাণশিল্পে বিশেষ পারদর্শিতা প্রদর্শন করে। তাছাড়া পালক ব্যবহার করে নানা রকম সাজপোশাক তৈরিতেও সুনিপুণ ছিল।
মায়া সভ্যতার ধ্রুপদী যুগে বেলিজে চার থেকে দশ লক্ষ মানুষ বসবাস করত। কৃষিকাজের জন্য উপযুক্ত সকল এলাকাতেই তারা বসতি স্থাপন করেছিল। কিন্তু দশম শতাব্দীতে মায়া সভ্যতার দ্রুত পতন ঘটে। মায়ানদের পতনের পেছনে কোন সুনির্দিষ্ট কারণ চিহ্নিত করা যায় না। ঐতিহাসিকদের ধারণা, অনেকগুলো জটিল ঘটনাপ্রবাহ মায়া সভ্যতাকে একসময় ধ্বংসের মুখে পতিত করে।
আদি ঔপনিবেশিক যুগ
ষোড়শ ও সপ্তদশ শতাব্দীতে বেলিজে ইউরোপীয় বসতি স্থাপনের সময়ও অনেক মায়ান এখানে বসবাস করত। স্পেনীয়রা গুয়াতেমালা ও হন্ডুরাস দখল করার জন্য সৈন্য প্রেরণ করে। ১৫২৭ সালে ইয়ুকাতান দখলের জন্য অভিযান শুরু হয়। সপ্তদশ শতাব্দীতে স্পেনীয় ধর্মযাজকরা মায়ানদের নিয়ন্ত্রণ ও ধর্মান্তরিত করার জন্য মিশনারি চার্চ প্রতিষ্ঠা করে।
১৬৩৮ থেকে ১৬৯৫ সালে তিপু অঞ্চলের মায়ানরা স্বায়ত্তশাসন ভোগ করলেও ১৬৯৬ সালে স্পেনীয়রা তিপু দখল করে এবং ১৭০৭ সালে পেতেন ইচজা অঞ্চলে তিপু অঞ্চলের অধিবাসীদের নির্বাসিত করে। ১৬৯৭ সালে তারা ইচজা দখল করে নেয়। অপরদিকে জুলুনিকব অঞ্চলে ব্রিটিশরা বসতি স্থাপনে উদ্যোগী হয়ে ওঠে।
স্পেন ও ব্রিটেনের মধ্যে ঔপনিবেশিক প্রতিদ্বন্দ্বিতা
১৬শ ও ১৭শ শতাব্দীতে স্পেন তার উপনিবেশগুলোর বাণিজ্যিক কার্যকলাপের উপর পূর্ণ নিয়ন্ত্রণ বজায় রেখেছিল। কিন্তু অন্যান্য শক্তি দ্রুতই স্পেনীয় আধিপত্যের অবসান ঘটাতে তৎপর হয়ে ওঠে। এ কাজে তারা চোরাচালান,জলদস্যু হামলা পরিচালনা, যুদ্ধসহ বিভিন্ন কৌশল অবলম্বন করেছিল।
সপ্তদশ শতাব্দীর প্রথমভাগে ইংরেজ জলদস্যুরা দক্ষিণ-পূর্ব মেক্সিকো ও ইয়ুকাতান উপদ্বীপে কাপড় ডাই করার কাজে ব্যবহৃত বিশেষ ধরনের কাঠ (লগউড) কর্তন শুরু করে। প্রথম প্রথম তারা  লগউড বহনকারী স্পেনীয় জাহাজগুলো লুটপাট করে প্রয়োজনীয় কাঁচামাল সংগ্রহ করত। তারপর ১৬৫০ ও ১৬৬০ সালে তারা নিজেরাই লগউড কাটতে শুরু করে। জলদস্যুদের উপদ্রব বন্ধের লক্ষ্যে ১৬৬৭ সালে স্পেনীয়রা অন্যান্য ইউরোপীয় শক্তির সাথে চুক্তি স্বাক্ষর করে।
১৭১০ সালে কায়ো কোসিনায় ব্রিটিশরা প্রথম বসতি স্থাপন করে। ১৭১৭-১৭১৮ সালের শীতে কুখ্যাত জলদস্যু ব্ল্যাকবেয়ার্ড মেক্সিকোর ভেরা ক্রুজ বন্দর থেকে আগত জাহাজগুলোর উপর ব্যাপক তাণ্ডব চালায়।
ব্রিটিশরা লগউড কর্তনের অধিকার নিয়ে স্পেনীয়দের সাথে একাধিক সংঘাতে জড়িয়ে পড়ে। ১৭৬৩ সালে স্পেনীয়রা প্যারিস চুক্তি স্বাক্ষরের মাধ্যমে ব্রিটিশদের এ অধিকার প্রদান করে। ১৭৭৯ সালে ফের তাদের মধ্যে যুদ্ধ সংঘটিত হলে ব্রিটিশরা বসতি ছেড়ে পালিয়ে যায়। ১৭৮৩ সালে স্বাক্ষরিত ভার্সাই চুক্তি তাদের এ অধিকার ফিরিয়ে দেয়। তবে ঐ সময় লগউড ব্যবসার জনপ্রিয়তা কমতে শুরু করে এবং হন্ডুরান মেহগনি প্রধান রপ্তানিদ্রব্যে পরিণত হয়।
আহমেদ ফজলুর রহমান
'''স্যার এ. এফ. রহমান (পুরোনামঃ আহমেদ ফজলুর রাহমান'''; ২৮ ডিসেম্বর ১৮৮৯ - ১০ ডিসেম্বর ১৯৪৫) হলেন একজন প্রখ্যাত ইতিহাসবিদ, রাজনীতিবিদ, সমাজ সংস্কারক ও বিশিষ্ট শিক্ষাবিদ এবং ঢাকা বিশ্ববিদ্যালয়ের প্রথম বাঙ্গালী উপাচার্য। তিনি ১৯৩৪ সালের ১ জুলাই ঢাকা বিশ্ববিদ্যালয়ের উপাচার্য হিসাবে নিয়োগ প্রাপ্ত হন। ১৯৭৬ সালে তার নামে ঢাকা বিশ্ববিদ্যালয়ে এ. এফ. রহমান হল প্রতিষ্ঠা করা হয়।
জন্ম ও শিক্ষাজীবন
স্যার এ. এফ. রহমান ২৮ ডিসেম্বর ১৮৮৯ সালে পশ্চিম বঙ্গের জলপাইগুড়ি শহরে জন্মগ্রহণ করেন। তার আদি পিতৃ-ভিটা ফেনী জেলায়। তার সম্পূর্ণ নাম হল আহমেদ ফজলুর রহমান এবং তার পিতা মৌলবী আব্দুর রহমান। একজন ছাত্র হিসাবে তিনি অত্যন্ত মেধাবী ছিলেন। তিনি জলপাইগুড়ি জিলা স্কুল থেকে ১৯০৮ সালে বৃত্তিসহ প্রবেশিকা পরীক্ষায় উত্তীর্ণ হন । তিনি ১৯১২ সালে ইংল্যান্ডে অক্সফোর্ড বিশ্ববিদ্যালয় থেকে বি.এ(সম্মান) ইতিহাসে ডিগ্রী প্রাপ্ত হন। এর পরে লন্ডন স্কুল অব ইকোনমিক্সে তিনি দুই বছর গবেষণা করেন। তার গবেষণার বিষয় ছিল "পলিটিক্যাল ইকোনমি"।
কর্মজীবন
স্যার এ. এফ. রহমান ইংল্যান্ড থেকে বাড়ি ফিরে ১৯১৪ সালে এবং 'আলিগড় এংলো ওরিয়েন্টাল কলেজ'-এর (এখন, আলিগড় মুসলিম বিশ্ববিদ্যালয়) ইতিহাস বিভাগে লেকচারার হিসাবে যোগ দেন। কলকাতা বিশ্ববিদ্যালয় কমিশনের একজন সদস্য হিসাবে স্যার এ. এফ. রহমান ঢাকা বিশ্ববিদ্যালয় প্রতিষ্ঠার একটি অতীব গুরুত্বপূর্ণ ভূমিকা পালন করেন। ঢাকা বিশ্ববিদ্যালয়ের প্রথম ভাইস চ্যান্সেলর পি. জে. হার্টগ-এর অনুরোধে স্যার এ. এফ. রহমান ইতিহাস বিভাগে সহযোগী অধ্যাপক পদে যোগ দেন। পরবর্তীতে, তিনি ঢাকা বিশ্ববিদ্যালয়ের মুসলিম হলের প্রথম প্রভোস্ট (এখন, সলিমুল্লাহ মুসলিম হল) হিসাবে নিযুক্ত হন। স্যার এ. এফ. রহমানের দক্ষতা ও সক্ষমতায় খুশি হয়ে ব্রিটিশ সরকার ১ লা জুলাই ১৯৩৪ সালে ঢাকা বিশ্ববিদ্যালয়ের ভাইস চ্যান্সেলর হিসাবে নিযুক্ত করেন। তিনি সফলতার সাথে ১৯৩৬ সালের ৩১ ডিসেম্বর পর্যন্ত দায়িত্ব পালন করেন।
পুরস্কার ও সম্মাননা
তার অবদানের স্বীকৃতি স্বরূপ ১৯৩৭ সালে তাকে ঢাকা বিশ্ববিদ্যালয়ের অনারারি ডক্টরেট ডিগ্রী প্রদান করা হয়। ১৯৪২ সালে ব্রিটিশ সরকার রাজকীয় খেতাব নাইটহুড সম্মাননা লাভ করেন।
হার্বিন আন্তর্জাতিক বরফ এবং তুষার ভাস্কর্য উৎসব
হারবিন বরফ উৎসব হচ্ছে চীনের উত্তর-পূর্বাঞ্চলের শহর হার্বিনের শীতল-স্থাপত্য। জিলিয়ান প্রদেশের হার্বিন শহরের জিনগুয়েতান ন্যাশনাল ফরেস্ট নামের লেক ঘেরা পার্কে এ উৎসবের আয়োজন করা হয়ে থাকে। প্রতিবছর জানুয়ারির ৫ তারিখ থেকে হার্বিনে প্রদেশের হেলোজিঙ্গ শহরে আয়োজিত হয় হার্বিন ইন্টারন্যাশনাল আইস অ্যান্ড স্নো স্কাল্পচার ফেস্টিভ্যাল এবং এটি চলে ফেব্রুয়ারি ২৫ তারিখ পর্যন্ত। উৎসবের গোড়াপত্তন হয়েছিল ১৯৬৩ সালে। তবে টানা আয়োজিত হচ্ছে ১৯৮৫ সাল থেকে।
তাপমাত্রা
সাইবেরিয়ার খুব কাছেই হারবিন শহর। গ্রীষ্মে হারবিনের গড় তাপমাত্রা থাকে ২১ দশমিক ২ ডিগ্রি সেলসিয়াস। শীতকালে থাকে মাইনাস ১৬ দশমিক ৮ ডিগ্রি। বার্ষিক সর্বনিম্ন তাপমাত্রা নামতে পারে মাইনাস ৩৫ ডিগ্রি সেলসিয়াস পর্যন্ত। আর হারবিন শহরের পাশ দিয়ে বয়ে গেছে সোংহুয়া নদী।
বরফের স্থাপত্য
হারবিন উৎসবে থাকে নানা আয়োজন। তার মধ্যে প্রধান আকর্ষণ হলো বরফের অট্টালিকা আর স্থাপত্য। এ ছাড়া থাকে তুষার দিয়ে গড়া পৌরাণিক সব চরিত্র, বিভিন্ন প্রাণীর অবয়ব কিংবা প্রাচীন প্রাসাদ। সোংহুয়া নদী থেকে দুই-তিন ফুট চওড়া বরফের চাঁই এনে তৈরি করা হয় অট্টালিকাগুলো। বরফ কাটতে ব্যবহূত হয় বিশেষ বিশেষ বাটালি, কুঠার ও করাত। আর বরফগুলো আলোকভেদী করার জন্য শিল্পীরা ব্যবহার করেন বিশুদ্ধ পানি। অট্টালিকাগুলো দাঁড়িয়ে গেলে সাজানো হয় বর্ণিল আলো দিয়ে। ব্যবহার করা হয় লেজার। হারবিন ইন্টারন্যাশনাল আইস অ্যান্ড স্নো স্কাল্পচার ফেস্টিভ্যালে থাকে কয়েকটি বিভাগ। একেকটি বিভাগে চলে একেক রকম ‘শীতল প্রদর্শন’। যেমন আইস অ্যান্ড স্নো ওয়ার্ল্ডে গেলে দেখা মেলে দুনিয়ার সবচেয়ে বড় ও মজার মজার সব বরফ-ভাস্কর্য। ঝাওলিন পার্কে গেলে চোখ জুড়াবে বরফের বিচিত্র লণ্ঠন দেখে। তুষারের অন্য রূপ চোখে পড়ে সান আইল্যান্ড সিনিক এরিয়ায়। তুষার-জাদুঘরও আছে।
বাসমতী
thumb|250px|বাদামী বাসমতি চাল বাসমতী (Basmati, बासमती, ਬਾਸਮਤੀ, பாஸ்மதி ಭಾಸ್ಮತಿ,ବାସୁମତୀ, باسمتی, బాస్మతి) চালের একটি বিশেষ প্রকরণ। লম্বা দানাদার এ চাল ভারত, বাংলাদেশ ও পাকিস্তানে উৎপন্ন হয়। সুগন্ধ ও সুস্বাদের জন্য এ চাল বিখ্যাত। সংস্কৃত শব্দ বাসমতী মানে সুগন্ধযুক্ত। সাদা বাসমতী চাল ছাড়াও বাদামী ধরনের বিশেষ বাসমতী চাল পাওয়া যায়।
ইতিহাস ও ব্যুত্পত্তি
"বাসমতী" শব্দটি হিন্দি/উর্দু ভাষার শব্দ बासमती باسمتی bāsmatī, থেকে এসেছে, যার আক্ষরিক অর্থ "সুগন্ধি" (সংস্কৃতঃ बासमती, bāsamatī)। বাসমতী চাল শত শত বছর ধরে ভারতীয় উপমহাদেশে চাষ করা হয়েছে বলে বিশ্বাস করা হয়। বাসমতী চালের চাষের উল্লেখ করার সবচেয়ে পুরনো প্রচলন হল হের রঞ্জন (১৭৬৬ খ্রিষ্টাব্দ)।
সাংস্কৃতি বিনিময়ের মাধ্যমে, এটি বিভিন্ন ভারতীয় / নেপালি / শ্রীলঙ্কা / ভুটানের খাবারের একটি গুরুত্বপূর্ণ অংশ হয়ে উঠেছে, তবে এটি ফার্সি, আরবীও, পাকিস্তানি, বাংলাদেশী ও অন্যান্য মধ্যপ্রাচ্যের দেশের রান্নার সাথে ব্যাপকভাবে ব্যবহার করা হয়। ভারত ও পাকিস্তান এই ধরনের চালের একচেটিয়া উৎপাদক এবং রপ্তানিকারক।
প্রকরণ
বিভিন্ন প্রকরণের বাসমতী চালের মধ্যে উল্লেখযোগ্য: পাঞ্জাব, কের্নাল বাসমতী, ডেরাদুন, সফিদন, হরিয়ানা, কস্তুরি, বাসমতী ১৯৮, বাসমতী ২১৭ আরও কিছু বিভিন্ন গন্ধের চালকে এ ধরনের চাল বলে বাজারে পাওয়া যায়।
উৎপাদন এবং চাষ
বিশ্বে বাসমতী চাল উৎপাদনের ৭০ শতাংশের বেশি ভারতে উৎপাদিত হয়। এর একটি ছোট অংশ জৈবিক কৃষি পদ্ধতিতে উৎপাদিত হচ্ছে। খেতি বিরাসত মিশন-এর মতো সংগঠনগুলি ভারতের পাঞ্জাব প্রদেশে বাসমতী চালের উৎপাদনের পরিমাণ বৃদ্ধির চেষ্টা করছে।
ভারতে
ভারতে বাসমতী চাষের কৃষি জমি পাঞ্জাব, হরিয়ানা, হিমাচল প্রদেশ, উত্তরাখণ্ড, পশ্চিমবঙ্গ এবং বিহারসহ বেশ কিছু রাজ্যগুলিতে রয়েছে। জুলাই ২০১১ সাল থেকে জুন ২০১২ সালের ফসল বছরের জন্য ভারতের মোট বাসমতী চালের উৎপাদন হয়েছিল ৫ মিলিয়ন টন। হরিয়ানা হল ভারতে প্রধান বাসমতী চাল উৎপাদন রাজ্য, যা ভারতে উৎপাদিত মোট বাসমতী চালের ৬০ শতাংশেরও বেশি উৎপাদন করে।
নেপালে
নেপালের কাঠমান্ডু উপত্যকা এবং তরাই অঞ্চলে প্রধানত বাসমতী চাল উৎপাদিত হয়। বাসমতী চালের স্বতন্ত্র নেপালি জাতগুলি বিশ্বব্যাপী রপ্তানি করা নিষিদ্ধ ছিল, যদিও এই নিষেধাজ্ঞা খুব শীঘ্রই প্রত্যাহার করা হতে পারে।
পাকিস্তানে
পাকিস্তানে মোট বাসমতী চালের উৎপাদনের ৯৫ শতাংশ উৎপাদিত হয় পাঞ্জাব প্রদেশে, যেখানে ২০১০ সালে বাসমতী চালের মোট উৎপাদন ছিল ২.৪৭ মিলিয়ন টন।
সুবাস এবং গন্ধ
বাসমতী চাল একটি সুগন্ধ যৌগ ২-অ্যাসিটাল-১-পাইরেলিনয়ের  সুষম সংমিশ্রণ দ্বারা সৃষ্ট, যাতে একটি পণ্ডন-এর মত (পান্ডনস আম্যারলফোলিয়াস পাতার) গন্ধ আছে। এই সুগন্ধযুক্ত রাসায়নিক যৌগের প্রাকৃতিকভাবে প্রায় ০.০৯ পিপিএম-এর একটি স্তর ধারণ করে, যা অ-বাসমতী চাষের তুলনায় প্রায় ১২ গুণ বেশি হয়, যা বাসমতীকে তার স্বতন্ত্র সুবাস এবং স্বাদ দেয়। এটি মার্কিন যুক্তরাষ্ট্র এবং ইউরোপে  অনুমোদিত একটি স্বাদযুক্ত এজেন্ট এবং সুবাসের জন্য বেকারি পণ্যে ব্যবহৃত হয়।
বাসমতী প্রশংসাপত্র
বাসমতী চিহ্ন হল ডিএনএ-আঙ্গুলের ছাপ ভিত্তিক, যা বাসমতী রপ্তানি উন্নয়ন সংস্থা বা বাসমতি এক্সপোর্ট ডেভেলপমেন্ট ফাউন্ডেশন (বিএডএফ) এর পরীক্ষাগার দ্বারা সার্টিফিকেশন করা হয়।
স্বত্ত্বযুদ্ধ
১৯৯৭ সালে রাইসটেক নামের মার্কিন প্রতিষ্ঠান টেক্সাসে বাসমিত চালের মার্কিন প্যাটেন্ট নং ৫,৬৬৩,৪৮৪ গ্রহণ করে। রাইসটেকের স্বত্তাধিকারি হলেন লাইটেস্টটেনসটেইনের যুবরাজ। ভারত সরকার এ প্যাটেন্টের প্রতিবাদ জানায়। বিশ্ব বাণিজ্য সংস্থার হস্তক্ষেপে এ সমস্যার সমাধানের চেষ্টা করা হয়। প্যাটেন্ট তুলে নেয়া হয়।" তারপরেও কোম্পানি কিছু চাল প্রকরনের জন্য প্যাটেন্ট মর্যাদা লাভ করে।
গ্লাইএসএমিক সূচক
কানাডিয়ান ডায়াবেটিস অ্যাসোসিয়েশন-এর মতে, বাসমতী চালের একটি "মাঝারি" গ্লাইসমিক সূচক (৫৬ থেকে ৬৯ এর মধ্যে) রয়েছে, এটি একটি গ্লাইসমিক সূচক ৮৯ এর সাথে নিয়মিত সাদা চালের বিপীরত কাজ করে, যার ফলে ডায়াবেটিসের জন্য এটি আরও উপযুক্ত হয় যা অন্যান্য শস্য ও পণ্যগুলি তথা সাদা আটা বা ময়দার তুলনায় অধিকতর উপযোগি।
বহিঃসংযোগ
Reis
ধর্মীয় অপব্যবহার
ধর্মীয় অপব্যবহার হল এমন অপব্যবহার যা ধর্মের ছদ্মবেশে পরিচালিত হয়রানি বা অপমান সহ যা মানসিক আঘাত হতে পারে। ধর্মীয় অপব্যবহারের অন্তর্ভুক্ত হতে পারে স্বার্থপর, ধর্মনিরপেক্ষ, আদর্শগত উদ্দেশ্যের জন্য ধর্মের অপব্যবহার, যেমন কেরানি পদের অপব্যবহার।
ধর্মীয় নেতা বা ধর্মীয় সম্প্রদায়ের অন্যান্য সদস্যদের দ্বারা ধর্মীয় অপব্যবহার স্থায়ী হতে পারে এবং এটি যে কোনো ধর্ম বা বিশ্বাসে ঘটতে পারে। ধর্মীয় অপব্যবহারের কিছু উদাহরণের মধ্যে রয়েছে অপব্যবহারের ন্যায্যতা দেওয়ার জন্য ধর্মীয় শিক্ষা ব্যবহার করা, কঠোর ধর্মীয় বিধি ও অনুশীলনগুলি প্রয়োগ করা যা ক্ষতিকারক, লজ্জাজনক বা ধর্মচ্যুত করা ব্যক্তিদের যারা ধর্মীয় রীতিনীতি মেনে চলে না, অন্যদের নিয়ন্ত্রণ বা নিয়ন্ত্রণ করতে ধর্মীয় কর্তৃত্ব ব্যবহার করে, এবং ধর্মের নামে চিকিৎসা সেবা বা অন্যান্য মৌলিক চাহিদার প্রবেশাধিকার অস্বীকার করা।
ধর্মীয় অপব্যবহার ব্যক্তি ও সম্প্রদায়ের উপর গুরুতর ও দীর্ঘস্থায়ী প্রভাব ফেলতে পারে, যার মধ্যে আঘাত, মানসিক যন্ত্রণা, বিশ্বাসের ক্ষতি এবং এমনকি শারীরিক ক্ষতিও রয়েছে। ব্যক্তি ও ধর্মীয় সম্প্রদায়ের জন্য ধর্মীয় অপব্যবহারের লক্ষণ সম্পর্কে সচেতন হওয়া এবং এটি যাতে না ঘটে তার জন্য পদক্ষেপ নেওয়া গুরুত্বপূর্ণ।
ড্রাই ক্লিনিং
থাম্ব|একটি শুকনো পরিষ্কারের মেশিন ড্রাই ক্লিনিং হ'ল পানি ছাড়া অন্য কোনও রাসায়নিক দ্রাবক ব্যবহার করে পোশাক এবং বস্ত্রের পরিস্কারকরণ প্রক্রিয়া। টমাস এল জেনিংস আধুনিক শুকনো পরিষ্কার প্রক্রিয়াটি বিকাশ করেছিলেন এবং পেটেন্ট করেছিলেন।
ইতিহাস
১৮২৫ সালে প্যারিসে টারপেনটিন ব্যবহার করে বাণিজ্যিক "শুকনো লন্ড্রি" ব্যবহারের প্রাথমিক অবলম্বনকারী ছিলেন জলি বেলিন।  আধুনিক শুকনো পরিষ্কারের দ্বারা পোষাক থেকে মাটি এবং দাগ অপসারণের জন্য জল-বিহীন দ্রাবক ব্যবহার করা হয়েছিল, পেট্রোলিয়াম ভিত্তিক দ্রাবকগুলি ফরাসি ডাই-ওয়ার্কস অপারেটর জ্যান ব্যাপটিস্ট জলি দ্বারা স্বীকৃত হয়েছিল, যিনি একটি নতুন পরিষেবা প্রদান করেছিলেন যা  ড্রাই ক্লিনিং নামে পরিচিত।
বিবরণ
ওয়াশ ট্র্যাকার একটি অনলাইন ড্রাইক্লিনার্স সার্ভিস এটি একটি প্রাচীন ব্যাবসায়ীক মাধ্যম যা দৈনন্দিন জীবনকে করেছে আরও সৌন্দর্যমন্ডিত।লন্ড্রীর মাধ্যমে আমরা আমাদের জামাকাপড় দৈনন্দিন ব্যবহৃত কাপড় সমূহ সৌন্দর্যমন্ডিত করতে পারি।আমাদের এলোমেলো কাপড়গুলোকে পরিষ্কার করা যায়।
অন্যদিকে ড্রাইক্লিনার্স হচ্ছে একটি পরিষ্কার বা ধৌত করার মাধ্যম।আমাদের অপরিষ্কার বা ব্যবহার করা জামাগুলো যেখানে ধোয়া বা ওয়াশ করা হয় মূলত সেটাই ড্রাইক্লিনার্স পদ্ধতি। বর্তমানে ওয়াশ ট্র্যাকার, ব্যান্ডবক্স,ওয়াশআউট এই কাজ গুলো করে থাকে। তবে ওয়াশ ট্র্যাকার সর্বপ্রথম অনলাইনে তাদের সেবা দিয়ে যাচ্ছে।
ইদ্রিস কান্ধলভি
মুহাম্মদ ইদ্রিস বিন মুহাম্মদ ইসমাইল সিদ্দিকী কান্ধলভী (‎; ২০ আগস্ট ১৮৯৯ - ২৮ জুলাই ১৯৭৪) দেওবন্দী ইসলামী পণ্ডিত ছিলেন। বিশেষতঃ হাদীস ও তাফসিরের আলেম হিসাবে পরিচিত। তিনি ভারতে দারুল উলূম দেওবন্দে শায়খ-এ-তাফসির পদে অধিষ্ঠিত ছিলেন এবং পরে তিনি পাকিস্তানে চলে যান যেখানে তিনি জামিয়া আশরাফিয়া লাহোরে শায়খুল হাদীস ওয়াত-তাফসিরের দায়িত্ব পালন করেছিলেন। তার লিখিত রচনাগুলির মধ্যে উল্লেখযোগ্য হ'ল মাআরিফুল কুরআন (কান্ধলভি), কোরআনের তাফসীর, সিরাতুল মুস্তফা, ইসলামী নবী মুহাম্মাদীর সীরাহ (জীবনী), এবং তা'লিক আস-সাবিহ, একটি আরবি শারহ্ (ভাষ্য) মিশকাত আল-মাসাবীহ হাদীস সংগ্রহের উপর। মাজাহির উলূম সাহারানপুর এবং দারুল উলূম দেওবন্দ উভয় মাদ্রাসায় স্নাতক অর্জন করেন, তিনি খলিল আহমদ সাহারানপুরী, আনোয়ার শাহ কাশ্মীরি, এবং শব্বির আহমদ উসমানী সহ বিদ্বানদের অধীনে পড়াশোনা করেছেন।
প্রাথমিক জীবন
ইদ্রিসের জন্ম ১২ রবিউস সানি ১৩১৭ হিজরিতে (২০ শে আগস্ট ১৮৯৯), মাওলানা মুহাম্মদ ইসমাইল কান্ধলভীর পুত্র (মৃত্যু: ১৯৪২) ভোপাল রাজ্যের রাজধানী ভোপালে। ইসমাইল, একজন ইসলামী পণ্ডিত এবং হাজী ইমদাদুল্লাহ মুহাজির মক্কির শিষ্য, ভোপাল রাজ্যের বন বিভাগে কর্মরত ছিলেন। ইদ্রিসের বয়স যখল অল্প ছিল, ইসমাইল তার পদ থেকে পদত্যাগ করেন এবং কান্ধলার জামে মসজিদে হাদীস শিক্ষা শুরু করেন। ইদ্রিস একটি ধর্মীয় পরিবারে বেড়ে ওঠেন। পারিবারিক ঐতিহ্য অনুসারে, ইদ্রিস তার বাবার কাছে কান্ধলায় নয় বছর বয়সে কোরআন মুখস্থ করেছিলেন।
কর্মজীবন
মুহাম্মদ ইদ্রিস তার জীবনের অধিকাংশ সময় ইসলামি শিক্ষা প্রতিষ্ঠানের পেছনে ব্যায় করেছেন।
এখানে কিছু উল্লেখযোগ্য কর্ম তুলে দেয়া হল:
শিবনারায়ণ জাগিরদার
শিবনারায়ণ জাগিরদার একজন ভারতীয় রাজনীতিবিদ এবং ভারতীয় জনতা পার্টির সদস্য। জাগিদার উজ্জয়ন জেলার উজ্জয়ন দক্ষিণ আসন থেকে মধ্যপ্রদেশ বিধানসভার সদস্য।
প্রবাদ-প্রবচন
প্রবাদ প্রবচন প্রতিটি ভাষার অমূল্য সম্পদ। বাঙালীর হাজার বছরের সংস্কৃতি তথা সামগ্রিক জীবনাচরণে প্রবাদ প্রবচন সমৃদ্ধ একটি ধারা হিসেবে বিবেচিত। প্রবাদ প্রবচনের মাধ্যমে বাঙালির জীবন, ধর্ম, সংস্কৃতি, আচার, বিশ্বাস ও রসবোধের পরিচয় পাওয়া যায়।
প্রবাদ ও প্রবচন প্রায় একই অর্থে এবং পাশাপাশি ব্যবহৃত হলেও এর মধ্যে পার্থক্য বিদ্যমান।
প্রবাদ
মানবসমাজের দীর্ঘদিনের অভিজ্ঞতালব্ধ জীবনসত্যের স্মারক কোনো জনপ্রিয় বিদ্রুপাত্মক সংক্ষিপ্ত উক্তিকে প্রবাদ বলে।
প্রবচন
প্রবচন হলো প্রজ্ঞাবান, মননশীল বা সৃজনশীল ব্যক্তির অভিজ্ঞতাপ্রসূত ব্যক্তিগত সৃষ্টি। এগুলো সাধারণত স্রষ্টার নামেই প্রচলিত হয় (যেমন: খনার বচন)। কবি, সাহিত্যিক বা প্রজ্ঞাবান ব্যক্তিবর্গ এর উদ্ভাবক বা রচয়িতা। যেমন:
প্রবাদ ও প্রবচনের পার্থক্য
প্রবাদ ও প্রবচনের সবচেয়ে সুনির্দিষ্ট পার্থক্য হলো প্রবাদ লোকসমাজ বা কালের সৃষ্টি। কিন্তু প্রবচন কবি, সাহিত্যিক বা প্রজ্ঞাবান ব্যক্তির সৃষ্টি। প্রবাদের কোনো লিখিত ভিত্তি নেই, কিন্তু প্রবচনের আছে। প্রবাদকে বলা যায়, লোকসমাজের অভিজ্ঞতার নির্যাস, একক কোনো ব্যক্তি এর রচয়িতা হিসেবে দাবি করতে পারে না। অন্যদিকে প্রবচন ব্যক্তিগত প্রতিভার দ্বারা সৃষ্ট বাক্য বা বাক্যাংশ। তবে, প্রবচন একসঙ্গে লোকসমাজের অধিকারে চলে আসে।
আবার, প্রবাদ ব্যঞ্জনার্থে ব্যবহৃত হয়। অন্যদিকে, প্রবচনের রূপক ধর্ম থাকে না, বাচ্যার্থ বা সরাসরি অর্থই প্রকাশ করে। সাধারণত প্রবাদের চেয়ে প্রবচন আকারে বড় হয়।
প্রবাদ প্রবচনের বৈশিষ্ট্য
প্রবাদ-প্রবচনের সংক্ষিপ্ত বাক্যে একটি জাতির নানান বৈশিষ্ট্য লুকিয়ে থাকে। প্রবাদের বৈশিষ্ট্যগুলো নিম্নরূপ:
প্রবাদের শ্রেণিবিভাগ
অর্থদ্যোতকতার দিক বিবেচনা করে প্রবাদকে কয়েকটি ভাগে ভাগ করা যায়। যেমন:
ধনবাড়ী মসজিদ
ধনবাড়ী মসজিদ টাঙ্গাইল জেলার ধনবাড়ী উপজেলার পৌরসভায় অবস্থিত । এটি ধনবাড়ী উপজেলার ঐতিহাসিক স্থাপত্যের অন্যতম নির্দশন। যা ধনবাড়ি জমিদার বাড়িতে অবস্থিত।
ইতিহাস
নবাব নওয়াব আলী চৌধুরীর প্রথম পুরুষ শাহ আতিকুল্লাহ, বাগদাদ হতে দিল্লীতে আসেন । তৎকালীন দিল্লীর বাদশাহ তার কাছে মুরীদ হন এবং তৎকালীন পূর্ব বাংলায় বসবাসের জন্য জায়গীর প্রদান করেন। প্রথমে তিনি পাবনা জেলার নাকালিয়াতে বসবাস করতে থাকেন। পরবর্তী বংশধরগণ নাকালিয়া হতে ঢাকা জেলার হাসমিলানে চলে আসেন। শাহ আতিকুল্লাহ‘র অধস্তন বংশধর শাহ সৈয়দ খোদাবখশ। তার এক ছেলে সৈয়দ মোহাম্মদ শাহ, এক মেয়ে সাইয়িদা তালিবুন নেছা চৌধুরানী। পাঠানদের পতনের যুগে তুর্কীদের জমিদারী ছিল ধনবাড়ীতে। এ বংশের উত্তর পুরুষ ছিলেন রাজা আলী খাঁ সাহেব।
বংশাই ও বৈরান নদীর মাঝখানে অপূর্ব নৈসর্গিক প্রকৃতির মাঝে এ বাড়ির অবস্থান। চন্দ্র বংশীয় রাজা যশোধর সাবেক পুখুরিয়া (বর্তমানে ধনবাড়ি এই পরগণার অন্তর্গত ছিলো) শাসক ছিলেন মোগল আমলে। তার সেনাপতি ছিলেন গৌড়ের সুলতানের ওমরাহ ধনুয়ার খাঁ। তিনি কৌশলে রাজ্যটি দখল করে পুত্র ইস্পিঞ্জার খাঁকে দিয়েছিলেন।
এই ইস্পিঞ্জার খাঁ ও তার ভ্রাতা মনোয়ার খাঁ ধনবাড়িতে জমিদারি প্রতিষ্ঠা করেন অবশ্য জমিদারি প্রতিষ্ঠা নিয়ে অন্য মতবাদও রয়েছে। ধনবাড়ি জমিদার বাড়ির প্রধান আবাস ভবন, কাঁচারি ভবন, তিন গম্বুজবিশিষ্ট একটি মসজিদ ও কবরস্থান সমন্বয়ে পরিকল্পিত। প্রধান আবাস ভবনটি একটি বেষ্টনি প্রাচীর দ্বারা সুরক্ষিত। এর অভ্যন্তরে রয়েছে প্রশস্ত একটি বাগিচা। ধারণা করা হয় ইস্পিঞ্জার খাঁ ও মনোয়ার খাঁ ছিলেন ধনবাড়ি মসজিদের প্রতিষ্ঠাতা। মসজিদটি ধনবাড়ি নবাব মঞ্জিলের বাইরে দিঘির পাড়ে অবস্থিত।
আন্তর্জাতিক গণহত্যা স্মরণ ও প্রতিরোধ দিবস
আন্তর্জাতিক গণহত্যা স্মরণ ও প্রতিরোধ দিবস প্রতিবছর ৯ ডিসেম্বর পালিত হয় । ২০১৫ সালের ১১ সেপ্টেম্বর জাতিসংঘ এ দিনটিকে আন্তর্জাতিক গণহত্যা স্মরণ ও প্রতিরোধ দিবস হিসাবে ঘোষণা করে ৷
১৯৪৯ সালের ৯ই ডিসেম্বরে প্রথমবারের মত জাতিসংঘে গণহত্যা প্রতিরোধ ও এ সংক্রান্ত শাস্তি বিষয়ক প্রথাটি (convention) গৃহীত হয়।
এই দিবসের মূল লক্ষ্য হল গণহত্যা বিষয়ক প্রথাটির ব্যাপারে সচেতনতা সৃষ্টি করা এবং গণহত্যায় মৃত ব্যক্তিদের স্মরণ ও সম্মান করা। এটি জাতিসংঘের প্রতিটি সদস্য রাষ্ট্রকে এ-ও স্মরণ করিয়ে দেয় যে তাদের নিজ জনগণকে গণহত্যার হাত থেকে বাঁচানোর জন্য দায়িত্ব আছে। গণহত্যার উস্কানি বন্ধ করা ও গণহত্যা ঘটলে তা প্রতিরোধ করা এই দায়িত্বের মধ্যে পড়ে।
বাংলাদেশ ফ্রিডম ফাউন্ডেশন
বাংলাদেশ ফ্রিডম ফাউন্ডেশন (সংক্ষেপে বিএফএফ) হল বাংলাদেশের একটি সেচ্ছাসেবী সংস্থা যেটি দারিদ্রতা হতে মুক্তি, অজ্ঞতা হতে মুক্তি এবং নিপীড়ন হতে মুক্তির লক্ষ্য নিয়ে ১৯৯৭ সালের সেপ্টেম্বর মাসে প্রতিষ্ঠিত হয়। বাংলাদেশ ফ্রিডম ফাউন্ডেশন মূলত দেশের বিভিন্ন সামাজিক প্রতিষ্ঠানসমূহকে অনুদান প্রদান করে থাকে। নব্বই দশকের শেষের দিকে যুক্তরাষ্ট্রের ফোর্ড ফাউন্ডেশন তাদের কার্যক্রম গুটিয়ে নেওয়ার প্রাক্কালে বাংলাদেশে একটি সেবামূলক (ফ্রিল্যানথ্রপি) ফাউন্ডেশন প্রতিষ্ঠায় ইচ্ছা প্রকাশ করে এবং এতে অর্থনৈতিক ও কারিগরি সহায়তা প্রদানে আগ্রহ প্রকাশ করে। ফোর্ড ফাউন্ডেশনের সাথে আলোচনার ভিত্তিতে দ্য ডেইলি স্টার-এর সম্পাদক মাহফুজ আনামকে সভাপতি এবং বাংলাদেশের স্বনামধন্য আরও কয়েকজন নাগরিকের সমন্বয়ে একটা উপদেষ্টা কমিটি গঠন করা হয়। পরবর্তীতে মাহফুজ আনামকে সভাপতি ও অধ্যাপক রেহমান সোবহানকে কোষাধ্যক্ষ করে সংস্থাটি যাত্রা শুরু করে। মূলত প্রতিষ্ঠাকালীন ফোর্ড ফাউন্ডেশন প্রদত্ত এককালীন অনুদান এবং উক্ত অনুদান থেকে বিনিয়োজিত অংশের লভ্যাংশ থেকে প্রাপ্ত অর্থ দিয়ে সংস্থাটি পরিচালিত হয়। এছাড়াও সংস্থাটি সমমনা অন্যান্য কিছু প্রতিষ্ঠান থেকেও আর্থিক অনুদান গ্রহণ করে।
বাংলাদেশ ফ্রিডম ফাউন্ডেশন ১৮ সেপ্টেম্বর, ১৯৯৭ সালে বাংলাদেশ ট্রাস্ট অ্যাক্ট, ১৮৮২ এর অধীনে নিবন্ধিত হয়। পরবর্তীতে সংস্থাটি ২০ এপ্রিল, ১৯৯৮ সালে বাংলাদেশ সরাকারের এনজিও বিষয়ক ব্যুরোতে নিবন্ধিত হয়। ফলে সংস্থা কর্তৃক বিদেশী অনুদান গ্রহণের পথ সুগম হয়। সংস্থাটির একমাত্র কার্যালয় ৬/৫এ, স্যার সৈয়দ রোড, মোহাম্মদপুর, ঢাকায় অবস্থিত।
পরিচালনা পর্ষদ
বাংলাদেশ ফ্রিডম ফাউন্ডেশনের সার্বিক তত্ত্বাবধান নূন্যতম ৭ জন এবং সর্বোচ্চ ১৩ জন ট্রাস্টির সমন্বয়ে গঠিত একটি ট্রাস্টি বোর্ড বা পরিচালনা পর্ষদের ওপর অর্পিত থাকে। ট্রাস্টি বোর্ড মূলত প্রতিষ্ঠানের তহবিল গঠন, বিনিয়োগ, ব্যয়, নিরীক্ষা ও ব্যবস্থাপনা বিষয়ক নীতিমালা প্রণয়ন ও প্রাতিষ্ঠানিক সুশাসন নিশ্চিতকরণের তত্ত্বাবধান ও নির্দেশনা দিয়ে থাকে। বোর্ড প্রণীত নীতিমালা বাস্তবায়ন ও দৈনন্দিন কার্যক্রম পরিচালনা করার জন্য একজন নির্বাহী পরিচালক নিয়োগ দেয়া হয়।
প্রতিষ্ঠাকালীন ট্রাস্টি বোর্ড
সংস্থাটির প্রতিষ্ঠাকালীন ট্রাস্টি বোর্ডের সদস্যরা হলেন: • # মাহফুজ আনাম (চেয়াপারসন)
• # সৈয়দ মঞ্জুর এলাহী
• # দেবপ্রিয় ভট্টাচার্য
• # মুহাম্মদ ইউনূস
• # নায়লা খান
• # সুলতানা কামাল
• # কাজী ফজলুর রহমান
• # ওয়াহিদউদ্দিন মাহমুদ
• # মেঘনা গুহঠাকুরতা
• # রেহমান সোবহান
বর্তমান ট্রাস্টি বোর্ড
সংস্থাটির বর্তমান ট্রাস্টি বোর্ডের সদস্যরা হলেন: • # ইফতেখারুজ্জামান (চেয়াপারসন)
• # মাহফুজ আনাম
• # ফিরদৌস আজিম
• # রাশেদা কে. চৌধুরী
• # জামিলুর রেজা চৌধুরী
• # সৈয়দ মঞ্জুর এলাহী
• # অধ্যাপক পারুইন হাসান
• # মোহাম্মদ কায়কোবাদ
• # ডাঃ রেজউর রহমান
• # জেবা ইসলাম সিরাজ
• # মাহবুব জামান এছাড়াও প্রথম বাংলাদেশী নোবেল পুরস্কার বিজয়ী অধ্যাপক মুহাম্মদ ইউনূস সংস্থাটির অ্যামিরেটাস ট্রাস্টি হিসেবে রয়েছেন। বর্তমানে সংস্থাটির নির্বাহী পরিচালক হিসেবে দায়িত্ব পালন করছেন সাজ্জাদুর রহমান চৌধুরী।
কার্যক্রম
বাংলাদেশ ফ্রিডম ফাউন্ডেশন সর্বদা জাতি, ধর্ম, বর্ণ নির্বিশেষে স্থানীয় পর্যায়ে সামাজিক উন্নয়নে ক্ষুদ্র আকারে অনুদান প্রদান করে থাকে। তবে রাজনৈতিক উদ্দেশ্য অর্জন, ধর্মীয়, সাংস্কৃতিক কিংবা জাতিগত বিভেদ সৃষ্টি করে বা কোন ধরনের বৈষম্য সৃষ্টি করে এমন ক্ষেত্রে অনুদান দেয় না। প্রথমদিকে সংস্থাটি নারী ও শিশু অধিকার, সক্ষমতা বৃদ্ধির মাধ্যমে প্রতিবন্ধীতা মোকাবেলা, অবহেলিতদের জন্য সমাজভিত্তিক স্বাস্থ্যসেবা, ব্যতিক্রমধর্মী শিক্ষা, তথ্য ও সংস্কৃতি চর্চা এবং সামাজিক অংশগ্রহণমূলক উদ্যোগ এই পাঁচটি বৃহত্তর বিভাগে ভাগ করে অনুদান প্রদান করত। পরবর্তীতে, ২০১০ সাল থেকে এটি মুলত মাধ্যমিক পর্যায়ে বিজ্ঞান শিক্ষার প্রসারের জন্য স্থানীয় পর্যায়ে নিবন্ধিত বেসরকারি উন্নয়ন সংস্থার সাথে সহযোগিতা বা অংশীদারিত্বের ভিত্তিতে কাজ করে আসছে। এছাড়াও এটি সময়ে সময়ে বিভিন্ন এলাকাভিত্তিক ও জাতীয় পর্যায়ে ওয়ার্কশপ, সেমিনার ও গোলটেবিল আলোচনার আয়োজন করে থাকে।
প্রকল্পসমূহ
প্রতিষ্ঠার পর থেকেই বাংলাদেশ ফ্রিডম ফাউন্ডেশন নিয়মিত বিভিন্ন প্রকল্প হাতে নিয়েছে এবং অংশীদারিত্বের মাধ্যমে সমমনা সংগঠনের সাথে এক হয়ে সেসব প্রকল্প সম্পূর্ণ করেছে। নিচে এরূপ চলমান ও সমাপ্ত কিছু প্রকল্পের নাম ও সহযোগী সংস্থা/সংগঠনের নাম উল্লেখ করা হল।
গবেষণা ও প্রকাশনাসমূহ
সংস্থাটি বিজ্ঞান চিন্তা নামক একটি নিউজলেটার প্রকাশ করে থাকে। এছাড়াও সংস্থাটি তাদের বাৎসরিক নিরীক্ষিত প্রতিবেদন প্রকাশ করে।
সহযোগী সংস্থাসমূহের তালিকা
=== জাতীয় পর্যায়ে ===
=== আন্তর্জাতিক পর্যায়ে ===
প্রকল্প সমাপ্তি সাপেক্ষে এবং প্রয়োজন মাফিক সংস্থাটির জাতীয় পর্যায়ের সহযোগী সংস্থাও পরিবর্তিত হয়। তবে আন্তর্জাতিক পর্যায়ের সহযোগী সংস্থা প্রায় অপরিবর্তিত থাকে।
২০১২ বাংলাদেশ জাতীয় ফুটবল দলের ফলাফল
এই নিবন্ধটি ২০১২ সালে বাংলাদেশ জাতীয় ফুটবল দলের ফলাফলের বিবরণ।
ডগলাস ডায়মন্ড
ডগলাস ওয়ারেন ডায়মন্ড (Douglas Warren Diamond, জন্ম অক্টোবর, ১৯৫৩) একজন মার্কিন অর্থনীতিবিদ। তিনি বর্তমানে শিকাগো বিশ্ববিদ্যাওয়ের বুথ স্কুল অভ বিজনেসের অর্থসংস্থান বিষয়ে মার্টন এইচ মিলার বিশিষ্ট সেবা অধ্যাপক, যেখানে তিনি ১৯৭৯ সাল থেকে অধ্যাপনা করে আসছেন। ডায়মন্ড আর্থিক মধ্যস্থতাকারী, আর্থিক সংকট ও বাজার তারল্য বিষয়ে বিশেষজ্ঞ। তিনি আমেরিকান ফাইন্যান্স অ্যাসোসিয়েশন (মার্কিন অর্থসংস্থান সংঘ) ও ওয়েস্টার্ন ফাইন্যান্স অ্যাসোসিয়েশনের (পশ্চিমা অর্থসংস্থান সংঘ) প্রাক্তন প্রধান।
২০২২ খ্রিস্টাব্দের অক্টোবর মাসে ডায়মন্ড বেন বার্ন্যাংকি ও ফিলিপ ডিবভিগের সাথে যৌথভাবে অর্থনীতিতে নোবেল স্মারক পুরস্কার লাভ করেন। "ব্যাংক ও অর্থনৈতিক সংকটসমূহের উপর গবেষণা" সম্পাদনের জন্য তাঁদেরকে এই পুরস্কার প্রদান করা হয়।
বিক্রম সিংহ (রাজনীতিবিদ)
বিক্রম সিংহ একজন ভারতীয় রাজনীতিবিদ এবং ভারতীয় জনতা পার্টির সদস্য। সিংহ হিমাচল প্রদেশ বিধানসভার সদস্য এবং জাসওয়ান-প্রাগপুর বিধানসভা কেন্দ্রর প্রতিনিধিত্ব করেন। সিংহ হিমাচল প্রদেশ সরকারের শিল্পমন্ত্রী।
এসকেপ প্ল্যান (চলচ্চিত্র)
এসকেপ প্ল্যান (শুরুর দিকে এক্সিট প্ল্যান ও দ্য টুম্ব নামে নামকরণ করা হয়েছিল) ২০১৩ সালে মুক্তিপ্রাপ্ত অ্যাকশন-থ্রিলার ধাঁচের একটি মার্কিন চলচ্চিত্র। এতে অভিনয় করেছেন সিলভেস্টার স্ট্যালোন, আর্নল্ড শোয়ার্জনেগার, জিম ক্যাভিজেল, ফিফটি সেন্ট, ভিনি জোনস, ভিনসেন্ট ড'নাফ্রিও, অ্যামি রায়ান সহ আরো অনেকে। ছায়াছবিটি পরিচালনা করেন সুইডীয় চলচ্চিত্র পরিচালক মিকেল হুফস্ত্রম এবং এর চিত্রনাট্য লেখেন মাইলস চ্যাপম্যান ও আর্নেল জেস্কো (আর্নেল জেস্কো (Arnell Jesko) হল চিত্রনাট্যকার জেসন কেলার (Jason Keller) এর ছদ্মনাম যা আসলে তার নামেরই অ্যানাগ্রাম)। চলচ্চিত্রটিতে সাবেক আইনজীবী রে ব্রেসলিনকে (সিলভেস্টার স্ট্যালোন) বিশ্বের সবচেয়ে গোপনীয় ও সুরক্ষিত কারাগারে অবরুদ্ধ করে রাখা হয়। আর অপর এক কারাসঙ্গী এমিল রটমেয়ারের (আর্নল্ড শোয়ার্জনেগার) সাহায্যে তার সেখান থেকে পালানো নিয়েই কাহিনী আবর্তিত হয়।
কাহিনী
সাবেক আইনজীবী রে ব্রেসলিন (সিলভেস্টার স্ট্যালোন), ব্রেসলিন-ক্লার্ক নামের লস অ্যাঞ্জেলেস-ভিত্তিক একটি নিরাপত্তা প্রতিষ্ঠানের যৌথ কর্ণধার। তার এই প্রতিষ্ঠানটি সর্বোচ্চ নিরাপত্তা বেষ্টিত কারাগারের নির্ভরযোগ্যতা যাচাই করে থাকে। ব্রেসলিন সেসব কারাগারে বন্দী হিসেবে প্রবেশ করে সেগুলোর গঠন প্রকৌশল এবং সেখানে কর্মরত নিরাপত্তা রক্ষীদের আচার-আচরণ ভালভাবে পর্যবেক্ষণ করে সেখানকার বিভিন্ন দুর্বল দিকগুলো খুঁজে বের করে। এরপরে সেসব দুর্বলতাকে কাজে লাগিয়ে সে কারাগার থেকে পালিয়ে বাইরে আসে। ব্রেসলিন এর আগে যখন আইনজীবী হিসাবে কর্মরত ছিল, তখন এক আসামীর বিরুদ্ধে অভিযোগ প্রমাণ করে তাকে কারাগারে পাঠিয়েছিল। পরবর্তীতে সেই আসামী কারাগার থেকে পালিয়ে তার স্ত্রী ও সন্তানকে হত্যা করে। সেই থেকে তার জীবনের লক্ষ্য হল, প্রতিটি কারাগার যেন শতভাগ ত্রুটিমুক্ত হয় যাতে কোন বন্দী এর থেকে পালিয়ে যেতে সমর্থ না হয়।
ব্রেসলিন ও তার ব্যবসায়িক অংশীদার লেস্টার ক্লার্ক (ভিনসেন্ট ড'নাফ্রিও) এর কাছে সিআইএ এজেন্ট জেসিকা মেয়ার (ক্যায়ট্রিওনা বাল্‌ফ) একটি লোভনীয় অঙ্কের প্রস্তাব নিয়ে আসে। প্রস্তাব অনুযায়ী, ব্রেসলিনকে একটি সর্বোচ্চ স্তরের গোপনীয় কারাগারে গিয়ে যাচাই করতে হবে যে সেটি ত্রুটিমুক্ত কিনা। কিন্তু এবারে সে কিংবা তার প্রতিষ্ঠানের কেউই কারাগারের অবস্থান সম্পর্কে জানতে পারবে না। মেয়ার এই বলে যুক্তি দেখায় যে, ব্রেসলিনের কারাগার থেকে পালানোর ক্ষেত্রে বাইরের সাহায্য নেওয়ার সম্ভাবনা নাকচ করার জন্যই এই শর্তারোপ। যদিও এই শর্ত ব্রেসলিনের নিজস্ব নিয়মের বিরুদ্ধে যায়, তবুও সে রাজি হয়ে যায়। সে "অ্যান্থনি পোর্টস" নামের একজন স্পেনীয় সন্ত্রাসীর পরিচয় ধারণ করে লুইজিয়ানার নিউ অরলিন্সে নিজেকে ধরা দেয়। এর আগে অবশ্য তার সহকর্মীরা তার হাতে একটি ট্র্যাকিং মাইক্রোচিপ ঢুকিয়ে দেয় যাতে তাকে কোথায় নিয়ে যাওয়া হচ্ছে তা জানা যায়। কিন্তু সব পরিকল্পনা ভেস্তে যায় যখন বন্দীকারীরা তার হাত থেকে সেই চিপটি বের করে নিয়ে তাকে অজ্ঞান করে ফেলে। চিপটি বের করে নেওয়ার ফলে তার সহকর্মীদের কাছে তার অবস্থান অজ্ঞাতই থেকে যায়।
জ্ঞান ফিরে আসার পর ব্রেসলিন নিজেকে একটি স্বচ্ছ কাচে ঘেরা প্রিজন সেলে আবিষ্কার করে। কারাগারটি পুরোপুরিভাবে জানালা বিহীন থাকায়, তার অবস্থান সম্পর্কে জানার কোন সুযোগ ছিল না। ব্রেসলিন কারাগারের জেলার হব্‌সের (জিম ক্যাভিজেল) সাথে কথা বলে বুঝতে পারে যে তাকে যে জেলারের কথা বলা হয়েছিল সে আর এই ব্যক্তি এক নয়। সে জেলারের কাছে নিজের গোপন কোড দিয়ে কারাগার থেকে মুক্ত হতে চায় কিন্তু জেলার তা অস্বীকার করে। ব্রেসলিন বুঝতে পারে যে তাকে ধোঁকা দেওয়া হয়েছে। কারাগারে তার সাথে এমিল রটমেয়ার (আর্নল্ড শোয়ার্জনেগার) নামের এক বন্দীর সাথে পরিচয় হয়। রটমেয়ার ভিক্টর ম্যানহেম-এর হয়ে কাজ করত। ভিক্টরকে অনেকটা আধুনিক যুগের রবিন হুড বলা যায়। ব্রেসলিন ও রটমেয়ার একটি সাজানো মারামারিতে জড়িয়ে পড়ে যাতে করে ব্রেসলিনকে একক বন্দীকক্ষে নিয়ে যাওয়া হয়। তার উদ্দেশ্য সফল হয়। তাকে সেখানে নিয়ে গিয়ে উচ্চ ক্ষমতা সম্পন্ন হ্যালোজেন বাতি দ্বারা নির্যাতন করা হয়। ব্রেসলিন বুঝতে পারে যে কারাকক্ষের মেঝে অ্যালুমিনিয়াম দিয়ে তৈরি কিন্তু মেঝেকে আটকিয়ে রাখা বল্টু গুলো ইস্পাতের। সে রটমেয়ারকে একটি ধাতব পাত যোগাড় করে দিতে বলে। তার কথামত রটমেয়ার জেলারের অফিস থেকে তা সংগ্রহ করে তাকে দেয়। এবার ব্রেসলিন ও রটমেয়ার আরেক মুসলিম কারাবন্দী জাভেদের (ফারান তাহির) সাথে মারামারিতে লিপ্ত হয় যাতে করে তাদেরকে আবার সেই কারাকক্ষে নিয়ে যাওয়া হয়। সেখানে যাওয়ার পর ব্রেসলিন হ্যালোজেন বাতির আলোকে ধাতব পাতের সাহায্যে প্রতিফলিত করে মেঝেতে থাকা বল্টু গুলোকে গরম করে। তাপে বল্টু গুলো প্রসারিত হয়ে আলগা হয়ে যায়। তখন সে মেঝের পাতটাকে উঠিয়ে ফেলে নিচে একটি চলাচলের পথ দেখতে পায়।
ব্রেসলিন পথ ধরে সামনে এগিয়ে যায়। কিছুক্ষণ পরে সে আবিষ্কার করে যে কারাগারটি আসলে একটি পণ্যবাহী জাহাজের ভিতরে। আর জাহাজটি কোন এক সাগরের মাঝখানে ভাসছে যা থেকে পালানো প্রায় অসম্ভব। ব্রেসলিন ও রটমেয়ার তারপরও হাল ছেড়ে না দিয়ে পালানোর পরিকল্পনা করতে থাকে। পরিকল্পনার অংশ হিসেবে তারা নিরাপত্তারক্ষীদের উপর নজর রেখে তাদের দৈনন্দিন কার্যসূচি পর্যবেক্ষণ করে। কিন্তু হব্‌স ব্রেসলিনের সাথে দেখা করে বলে যে হব্‌স তার আসল পরিচয় জানে। আর এটাও বলে যে তাকে প্রধান নিরাপত্তারক্ষী ড্রেক (ভিনি জোনস) সবসময়ই কড়া নজরদারীতে রাখছে যাতে করে সে কখনই পালাতে না পারে। ব্রেসলিন হব্‌সকে বলে যে সে রটমেয়ারের কাছ থেকে ম্যানহেম সম্বন্ধে তথ্য তাকে এনে দিতে পারে যদি সে তাকে মুক্ত করে দিতে রাজি হয়। হব্‌স তার প্রস্তাব মেনে নেয়।
কথামত ব্রেসলিন হব্‌সকে ম্যানহেম সম্পর্কে তথ্য দিতে থাকে কিন্তু সেগুলো সবই ভূয়া। এরমধ্যে, ব্রেসলিনের এই কাজের জন্য প্রাপ্ত চেক ফ্রিজ হয়ে যাওয়ায় তার সহকর্মী অ্যাবিগেল রস (অ্যামি রায়ান) ও হাশ (ফিফটি সেন্ট) প্রতিষ্ঠানের আরেক অংশীদার ক্লার্ককে সন্দেহ করে। তারা কিছু হ্যাক করা ডকুমেন্ট থেকে এটা জানতে পারে যে "দ্য টুম্ব" গুপ্ত নামে একটি ব্যক্তিগত মালিকানাধীন কারাগার আছে যেটা আর্থিকভাবে লাভবান হওয়ার জন্য তৈরি করা হয়েছিল। এদিকে, ক্লার্ক হব্‌সের সাথে যোগাযোগ করে বলে যে ব্রেসলিন যেন কোন অবস্থাতেই পালিয়ে যেতে না পারে সে ব্যবস্থা করতে।
জাভেদ হব্‌সের সাথে দেখা করে বলে যে তাকে যেন রাতের নামাজ আদায় করার জন্য জাহাজের উপরে যাওয়ার অনুমতি দেওয়া হয়। হব্‌স তাতে রাজি হয়। কিন্তু এটা আসলে ব্রেসলিন আর রটমেয়ারের পরিকল্পনারই অংশ ছিল। ব্রেসলিন একটি হাতে তৈরি সেক্সট্যান্ট যন্ত্র গোপনে জাভেদকে দিয়ে দেয়। জাভেদ সেটা নিয়ে জাহাজের উপরে গিয়ে সেখানকার অক্ষাংশ বের করে। জাভেদের নির্ণয় করা অক্ষাংশ আর আবহাওয়ার গতি প্রকৃতি বুঝে ব্রেসলিন অনুমান করে যে তারা মরক্কোর কাছাকাছি আটলান্টিক মহাসাগরে ভাসছে। ব্রেসলিন কারাগার হাসপাতালে ডক্টর কেইরির (স্যাম নিল) সাথে দেখা করে এবং তাকে ও রটমেয়ারকে সেখান থেকে পালাতে সাহায্য করার জন্য তাকে রাজি করিয়ে ফেলে। সেই মোতাবেক ডক্টর কেইরি ম্যানহেইমকে একটি ইমেইল পাঠায়। এদিকে ব্রেসলিন তার সেল থেকে একটি ভুয়া গোপনীয় সংকেত প্রচার করে যে সেল ব্লক সি-তে একটি দাঙ্গা বাঁধাতে হবে। হব্‌স সেটা দেখতে পেয়ে সেল ব্লক সি-এর নিরাপত্তা জোরদার করে। আর ঠিক এমনটাই ব্রেসলিন চাচ্ছিল। জাভেদ সেল ব্লক এ-তে দাঙ্গা বাঁধিয়ে দেয়। আর সেখানে নিরাপত্তা দুর্বল থাকায় ব্রেসলিন, রটমেয়ার আর জাভেদ নিরপত্তারক্ষীদের বোকা বানিয়ে দ্রুত জাহাজের ডেকে যাওয়ার চেষ্টা করে। কিন্তু ততক্ষণে হব্‌স তাদের পরিকল্পনা বুঝে ফেলে জাহাজের উপরে যাওয়ার পথ বন্ধ করে দেয়।
তাদেরকে আটকানোর জন্য হব্‌স লোকজন সমেত তাদেরকে খুঁজতে থাকে। এর এক পর্যায়ে ব্রেসলিন ড্রেককে মেরে ফেলে। কিন্তু হব্‌স ও তার লোকজন জাভেদকে গুলি করে মেরে ফেলে। ব্রেসলিন ইঞ্জিন রুমে গিয়ে জাহাজের ইলেক্ট্রিক্যাল সিস্টেম রিবুট করে যাতে রটমেয়ার উপরে যাওয়ার দরজা খুলে ফেলতে পারে। এদিকে ম্যানহেম-এর হেলিকপ্টার জাহাজের কাছে এসে সেখানকার নিরাপত্তারক্ষীদের সাথে বন্দুকযুদ্ধে লিপ্ত হয়। রটমেয়ার হেলিকপ্টারের উপরে উঠে যায়। আর ব্রেসলিন জাহাজের স্বয়ংক্রিয় পানি নিয়ন্ত্রণ ব্যবস্থার মাধ্যমে জাহাজর নিচে সাগরে ফ্লাশ হয়ে যায়। পরে তাকে হেলিকপ্টারে উঠিয়ে নেওয়া হয়। হব্‌স তখন তাদের দিকে তাক করে গুলি ছোঁড়ে। ব্রেসলিন তখন জাহাজের উপর হব্‌সের কাছাকাছি থাকা তেলের পাত্রগুলোকে গুলি করে বিস্ফোরণ ঘটিয়ে তাকে মেরে ফেলে।
তারা মরক্কোর একটি সমুদ্র সৈকতে অবতরণ করে। সেখানে রটমেয়ার প্রকাশ করে যে সেই আসলে ম্যানহেম আর মেয়ার তারই মেয়ে। "পোর্টস" আসলে একটা সংকেত ছিল যাতে ম্যানহেম বুঝতে পারে যে ব্রেসলিনকে তাকে পালাতে সাহায্য করার জন্য পাঠানো হয়েছে। আর হব্‌স প্রথমে ব্রেসলিনের এই নকল পরিচয়টা সম্বন্ধে জানত না। পরবর্তীতে, অ্যাবিগেল ব্রেসলিনকে জানায় যে ক্লার্ককে ঐ নিরাপত্তা প্রতিষ্ঠানের বার্ষিক ৫০ লক্ষ ডলার বেতনভুক্ত প্রধান নির্বাহী কর্মকর্তার পদের প্রস্তাব দেওয়া হয়েছিল যদি সে দেখাতে পারে যে এই কারাগারটি থেকে পালানো কোনমতেই সম্ভব না। ক্লার্ক এরই মধ্যে গা ঢাকা দিয়েছে। কিন্তু হাশ তাকে মায়ামিতে খুঁজে বের করে। তারপরে সে ক্লার্ককে একটা বাক্সে আটকিয়ে অজানা গন্তব্যের উদ্দেশ্যে চলা একটা পণ্যবাহী জাহাজের উপর ফেলে রেখে আসে।
দ্গে-'দুন-রিন-ছেন-র্গ্যাল-ম্ত্শান
দ্গে-'দুন-রিন-ছেন-র্গ্যাল-ম্ত্শান (১৫৭১-১৬৪২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সায়ত্রিশতম দ্গা'-ল্দান-খ্রি-পা বা প্রধান ছিলেন।
সংক্ষিপ্ত জীবনী
দ্গে-'দুন-রিন-ছেন-র্গ্যাল-ম্ত্শান ১৫৭১ খ্রিষ্টাব্দে তিব্বতের খাম্স অঞ্চলের 'জাং-ঝাব্স নামক স্থানে জন্মগ্রহণ করেন। তিনি সেরা বৌদ্ধবিহার বিশ্ববিদ্যালয় এবং গ্যুতো মহাবিদ্যালয়ে শিক্ষালাভ করেন। শিক্ষা শেষ করে তিনি গ্যুতো মহাবিদ্যালয়ে এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে  মহাবিদ্যালয়ে অধ্যাপনা করেন। ১৬১৯ খ্রিষ্টাব্দে তিনি থাং-রিং বৌদ্ধবিহার স্থাপন করেন। ১৬৩৮ খ্রিষ্টাব্দে দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে  এবং ব্যাং-র্ত্সে  মহাবিদ্যালয়ের ভিক্ষুদের মধ্যে বিরোধের সূত্রপাত ঘটে এবং শার-র্ত্সে মহাবিদ্যালয়ের ভিক্ষুরা বিহারের প্রশাসনিক ক্ষমতা দখল করলে  দ্গা'-ল্দান বৌদ্ধবিহারের ছত্রিশতম দ্গা'-ল্দান-খ্রি-পা ব্স্তান-'দ্জিন-লেগ্স-ব্শাদ খাম্স অঞ্চলে পালিয়ে যেতে বাধ্য হলে তিনি পরবর্তী প্রধান হিসেবে নির্বাচিত হন এবং পাঁচ বছর এই পদে থাকেন।
সেলেনা
সেলিনা কুইন্তানিল্লা পেরেজ একাধারে একজন স্পেনীয়-আমেরিকান পপ গায়িকা এবং গীতিকার, অভিনেত্রী, মুখপাত্র, ফ্যাশন ডিজাইনার (জন্ম : ১৬ এপ্রিল, ১৯৭১ খ্রিষ্টাব্দ; মৃত্যু: ৩১ মার্চ, ১৯৯৫ খ্রিষ্টাব্দ) ছিলেন। 'সেলিনা' নামেই তিনি বেশি পরিচিত ছিলেন। তাকে 'তেজানো সংগীতের রানি' বলা হত। তিনি বিশ শতকের শেষ ভাগের মেক্সিকো-মার্কিন সাংস্কৃতিক জগতের সাড়া জাগানো সংগীত শিল্পী ছিলেন। 'বিলবোর্ড' পত্রিকা তাকে গত শতকের শেষ দশকের শ্রেষ্ঠ লাতিন শিল্পী বলেছে। শুধু তাই-ই নয়, লাতিন সংগীত জগতের সর্বকালের সেরা শিল্পীর আসনে তাকে বসানো হয়।
কুইন্তানিল্লা পরিবারের সর্বকনিষ্ঠ শিশু হিসেবে সেলিনা ১৯৮০ খ্রিষ্টাব্দে মাত্র নয়-বছর বয়সে সংগীত জগতে যাত্রা শুরু করেন। তখন তিনি 'সেলিনা ওয়াই লস দিনোস' ব্যান্ডের সদস্য ; যেখানে তার বোন সুজেট কুইন্তানিল্লা এবং ভাই এবি কুইন্তানিল্লা যুক্ত ছিলেন। তিনি পেশাদার সংগীতশিল্পী হিসেবে গান রেকর্ড করেন ১৯৮২ খ্রিষ্টাব্দে। তার জনপ্রিয়তা বাড়তে থাকে ১৯৮৭ খ্রিষ্টাব্দে বর্ষসেরা সংগীতশিল্পী হিসেবে 'তেজানো সংগীত পুরস্কার' প্রাপ্তির পর। আশ্চর্যজনকভাবে একাদিক্রমে নবমবার তিনি এই পুরস্কার পেয়ে ইতিহাস গড়েছেন। মিডিয়া আউটলেটগুলি তার পোশাকের ম্টাইল এর জন্য তাকে "তেজানো ম্যাডোনা" বলে ডাকে। ১৯৯৫ সালের ৩১ মার্চ সেলিনার নিজের ভক্ত ও ম্যানেজার ইয়োলান্ডা সালডিভার সেলিনাকে গুলি করে হত্যা করে ৷
তথ্যসূত্র : উইকিপিডিয়া
ভৃগু কাশ্যপ
ভৃগু কাশ্যপ অসমের একজন বিখ্যাত কন্ঠশিল্পী। তিনি অল্প বয়সেই তার কন্ঠের দ্বারা অসমবাসীকে মুগ্ধ করেছেন। তিনি প্রধানত অসমীয়া গান গেয়েছেন। তার জনপ্রিয় গান অটোয়ালা মই।
প্রিয়ঙ্কা ভরালীর সহিত বিবাদ
২০১৬ সালের ৮ মে অসমের জনপ্রিয় গায়ক প্রিয়ঙ্কা ভরালী দিসপুর থানায় ভৃগু কাশ্যপ ও অন্যান্য ৫ জনের বিরুদ্ধে এফ.আই.আর দাখিল করেন। তথ্য প্রযুক্তি আইন ২০০০, ধারায় পুলিশ অভিযোগটি নথিভুক্ত করেন।
প্রিয়ঙ্কা জানান যে তিনি ২৬ এপ্রিল বিহু অনুষ্ঠানে ব্যস্ত ছিলেন। সেইদিন তার বন্ধুর ফোনের মাধ্যমে জানতে পারেন যে তার ২টি ফটো কম্পিউটার এডিটিং করে হোয়াটস্‌আ্যাপে আপলোড করা হয়েছে। তিনি সাংস্কৃতিক অনুষ্ঠানে ব্যস্ত থাকায় তৎক্ষণাৎ গুয়াহাটি উপস্থিত হতে পারেননি। পরেরদিন কিছু দুষ্ট ব্যক্তি এই ফটো পুনরায় ফেসবুকে আপলোড করে। ২ দিন পর তিনি গুয়াহাটি ফিরে এসে জানতে পায় যে ভৃগু পুনরায় আরো ২টি কম্পিউটার এডিটিং ফটো ফেসবুকে আপলোড করেছে। প্রিয়ঙ্কা আরও প্রকাশ করেন যে তিনি বিগত ৪বৎসর ধরে ভৃগুর সহিত পরিচিত। ভৃগু একজন কন্ঠশিল্পী ও তিনিও তার সঙ্গে গান গেয়েছিলেন। তার পরিবার ভৃগুর সহিত পরিচিত।
ঠাকুর পুরান সিংহ
ঠাকুর পুরান সিংহ (মৃত্যু: ২২ এপ্রিল, ২০২১) একজন ভারতীয় রাজনীতিবিদ এবং ২০০২ থেকে ২০০৮ পর্যন্ত দারহাল আসন থেকে জম্মু ও কাশ্মীর বিধানসভার সদস্য ছিলেন। সিংহ ৭৫ বছর বয়সে কোভিড -১৯ -এ মারা যান।
একশৃঙ্গ (ব্যবসা)
ব্যবসার আলোচনায় একটি একশৃঙ্গ ব্যবসা হল এমন একটি অতিবিরল ব্যক্তিগত মালিকানাধীন সম্ভাবনাময় নতুন ব্যবসা, শেয়ার বাজারে যার মূল্য ১০০ কোটি মার্কিন ডলারের বেশি।  ইংরেজিতে একে "ইউনিকর্ন" বলে। ইংরেজি শব্দটি ২০১৩ খ্রিস্টাব্দে প্রথম ঝুঁকিপূর্ণ পুঁজি বিনিয়োগকারী আইলিন লি জনপ্রিয় করেন। একটি সম্ভাবনাময় নতুন ব্যবসার এরূপ সফলতা অর্জনের সম্ভাবনা যে অত্যন্ত বিরল, সেই ব্যাপারটি বোঝাতে তিনি গ্রিক পুরাণের এক শিং-বিশিষ্ট ঘোড়া "ইউনিকর্ন"-এর নামে এই ধারণাটির প্রচলন করেন।
নিউ ইয়র্ক ভিত্তিক ব্যবসায়িক বিশ্লেষণী প্রতিষ্ঠান সিবি ইনসাইটসের একটি প্রতিবেদন অনুযায়ী ২০২১ সালে এসে বিশ্বে ৮০৩টিরও বেশি একশৃঙ্গ ব্যবসা ছিল। সবচেয়ে বড় একশৃঙ্গ ব্যবসাগুলির মধ্যে আছে বাইটড্যান্স, স্পেসএক্স ও স্ট্রাইপ। সিবি ইনসাইটসের মতে বিশ্বে বর্তমানে (২০২১) ত্রিশটি একশৃঙ্গ ব্যবসা আছে যেগুলির বাজারমূল্য ১ হাজার কোটি মার্কিন ডলারেরও বেশি। এগুলিকে অনানুষ্ঠানিকভাবে দশশৃঙ্গ ("ডেকাকর্ন" decacorn) নাম দেওয়া হয়েছে।
<!--